CELEX: 32004R2147
Language: lv
Date: 2004-12-16 00:00:00
Title: Komisijas Regula (EK) Nr. 2147/2004 (2004. gada 16. decembris) par atsevišķu preču klasifikāciju kombinētajā nomenklatūrā

17.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 370/19
            
         
      KOMISIJAS REGULA (EK) Nr. 2147/2004
   (2004. gada 16. decembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 16. decembrī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr 1989/2004 (OV L 344, 20.11.2004., 5. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Neleģētā alumīnija stieple, kuras sastāvā ir 99,5 % alumīnija, tās diametrs ir no 9 – 14 mm un garums no 500 – 600 m, stieple ir satīta ruļļos ar platumu aptuveni 1,5 m un masu 1,5 tonnas.
                              Alumīnija stieples ruļļi ir daļēji bojāti un deformēti.
                              (Skatīt fotogrāfiju A) (1)
                              
                           
                        
               
                  7605 11 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 76. nodaļas 1.c) piezīmi un KN kodu 7605 un 7605 11 00 aprakstu.
                  Produkts nav klasificējams pozīcijā 7602, jo neatbilst XV sadaļas 8.a) piezīmes noteikumiem.
                  Alumīnija stieples ruļļu bojājuma un deformācijas pakāpe nav mainījusi produkta būtību, jo lielākā daļa alumīnija stieples ruļļu joprojām atbilst 76. nodaļas 1.c) piezīmes definīcijai.
               
            
                  
                              2.
                           
                           
                              Neleģētā alumīnija stieple, kuras sastāvā ir 99,5 % alumīnija, tās diametrs ir no 9 – 14 mm un garums no 500 – 600 m, stieple ir satīta ruļļos ar platumu aptuveni 1,5 m un masu 1,5 tonnas.
                              Alumīnija stieples ruļļi ir daļēji bojāti un deformēti, jo katra ruļļa atvēruma pusē ir iegriezts ar hidrauliskajām šķērēm.
                              Produkts sastāv no lielas daļas alumīnija stieples.
                              (Skatīt fotogrāfiju B) (1)
                              
                           
                        
               
                  7605 11 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 76. nodaļas 1.c) piezīmi un KN kodu 7605 un 7605 11 00 aprakstu.
                  XV sadaļas 8.a) piezīme nav piemērojama, jo alumīnija stieples ruļļi nav lietojami kā nederīga alumīnija stieple, tādēļ klasificēšana pozīcijā 7602 ir izslēgta.
                  Ruļļu lielākā daļa atbilst 76. nodaļas 1.c) piezīmē sniegtajai alumīnija stieples definīcijai, tādēļ produkts paliek klasificēts ar KN kodu 7605 11 00.
               
            
                  
                              3.
                           
                           
                              42″ plazmas panelis ar ekrāna formātu 16:9 un 852 × 480 pikseļu izšķirtspēju.
                              Produkts sastāv no alumīnija rāmja, divām stikla loksnēm, starp kurām iepildīts plazmas šūnu slānis, kā arī adrešu un ekrāna elektrodiem.
                              Produkts ir aprīkots ar lentkabeļiem, bet nav aprīkots ne ar kādu citu elektronisku komponentu (piemēram – barošanas avotu vai dzini), vai interfeisiem, kas paredzēti citas aparatūras pievienošanai.
                              Produktu lieto, kā komponentu video monitoru ražošanā
                              (Skatīt fotogrāfiju C) (1)
                              
                           
                        
               
                  8529 90 81
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b) piezīmi un KN kodu 8529, 8529 90 un 8529 90 81 aprakstu.
                  Produktu nevar klasificēt, kā pabeigtu produktu, pamatojoties uz 2.a) vispārīgo kombinētās nomenklatūras interpretācijas noteikumu, jo produkts ir aprīkots tikai ar lentkabeļiem.
                  Produkts nav klasificējams pozīcijā 8473 kā datu automatizētās apstrādes mašīnas monitora daļa, vai pozīcijā 8531 kā indikatora paneļa daļa, jo tas nav piemērots lietošanai tikai vai galvenokārt ar datu automatizētās apstrādes mašīnu pozīcijā 8471, vai ar indikatora paneli pozīcijā 8531.
                  Ņemot vērā tā gabarītus un raksturojumu, produkts ir klasificējams pozīcijā 8529, kā pozīcijas 8528 video monitora daļa.
               
            
                  
                              4.
                           
                           
                              42″ plazmas monitors ar ekrāna formātu 16:9 un 1 024 × 768 pikseļu izšķirtspēju.
                              Produkts ir aprīkots ar ligzdu, kurā atrodas slots-ieeja ar sekojošiem interfeisiem:
                              
                                          —
                                       
                                       
                                          RGB ieeja;
                                       
                                    
                                          —
                                       
                                       
                                          seriālais interfeiss RS-232C;
                                       
                                    
                                          —
                                       
                                       
                                          audio ieeja;
                                       
                                    
                                          —
                                       
                                       
                                          slots otra slota-ieejas pievienošanai
                                       
                                    Otra slota-ieejas interfeiss nodrošina pieslēgumu ar dažādām izvēles termināļa platēm, kuras spēj apstrādāt plaša diapazona ieejas signālus, piemēram: salikta video, S-video un komponenta video signālus.
                           
                        
               
                  8528 21 90
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8528, 8528 21 un 8528 21 90 aprakstu.
                  Klasifikācija pozīcijā 8471 nav iespējama, jo produkts nav lietojams vienīgi vai galvenokārt ar datu automatizētās apstrādes sistēmām (skatīt 84. nodaļas 5.B a) piezīmi un HS 8471. pozīcijas skaidrojumus I.D)).
                  Produkts nav klasificējams, kā 8531. pozīcijas produkts, jo tā funkcija nav nodrošināt vizuālu indikāciju signalizēšanas nolūkos (skatīt HS 8531. pozīcijas skaidrojumus D).
                  Produkts ir 8528. pozīcijas video monitors, jo tas ir piemērots, lai uz ekrāna atveidotu plaša diapazona video signālus.
               
            
                  
                              5.
                           
                           
                              Jauns, četru riteņu transportlīdzeklis ar 954 cm3 dīzeļa dzinēju, transportlīdzekļa pilnu masu aptuveni 1 800 kg (transportlīdzekļa masa 720 kg un vestspēja 1 080 kg) un aptuveniem izmēriem 2,9 m (garums) х 1,6 m (platums).
                              Transportlīdzeklis ir aprīkots ar diviem sēdekļiem, kur viens ir paredzēts vadītājam.
                              Aiz sēdekļiem ir telpa ar aptuveniem izmēriem 1,2 m (garums) un 1,4 m (platums). Tā ir aprīkota ar atvāžamu hidraulisko ierīci. Šī telpa ir projektēta kravas kastes, mehānisko ierīču vai līdzīga aprīkojuma uzstādīšanai.
                              Telpa ar sēdekļiem ir mazāka, nekā telpa aiz sēdekļiem.
                              Transportlīdzeklis nav aprīkots ar aizmugurējo kravas kasti vai citu aprīkojumu, kad uzrāda preci.
                              (Skatīt fotogrāfiju D) (1)
                              
                           
                        
               
                  8704 21 91
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8704, 8704 21 un 8704 21 91 aprakstu.
                  Transportlīdzeklis nav projektēts būtībā citu transportlīdzekļu, ierīču vai kravu vilkšanai vai stumšanai, tāpēc ka neatbilst 87. nodaļas 2. piezīmes prasībām.
                  Tas nav paredzēts galvenokārt cilvēku pārvadāšanai.
                  Tas nav pašizgāzējs (skatīt HS 8704 10 apakšpozīcijas skaidrojumus).
                  Pateicoties tā konstrukcijai (piemēram – atvāžamai hidrauliskai ierīcei), tas ir paredzēts galvenokārt preču pārvadāšanai.
               
            
                  A)
               
               
                  
                     
               
            
                  B)
               
               
                  
                     
               
            
                  C)
               
               
                  
                     
               
            
                  D)
               
               
                  
                     
               
            
         (1)  Fotogrāfijas ir vienīgi informācijai